cyanic-selkie/wikianc huggingface dataset:
วสิษฐ เดชกุญชร
ประวัติ
พล.ต.อ.วสิษฐ เดชกุญชร เกิดที่ตำบลบ้านขาว อำเภอเมืองอุดรธานี จังหวัดอุดรธานี บิดามารดามีอาชีพเป็นครู ปี พ.ศ. 2483 ศึกษาที่โรงเรียนคณะราษฎรบำรุง จังหวัดยะลา ก่อนที่จะจบการศึกษาชั้นมัธยมจากโรงเรียนประจำจังหวัดขอนแก่น "โรงเรียนขอนแก่นวิทยายน" เมื่อ พ.ศ. 2487 สำเร็จการศึกษาชั้นเตรียมอุดมศึกษาจากจากโรงเรียนอำนวยศิลป์ พระนคร รุ่นลมหวล ศึกษาต่อรัฐศาสตรบัณฑิต ที่คณะรัฐศาสตร์ จุฬาลงกรณ์มหาวิทยาลัย และได้เข้าศึกษารัฐประศาสนศาสตรมหาบัณฑิต สาขาการบริหารการตำรวจ จากมหาวิทยาลัยนิวยอร์ก สหรัฐอเมริกา เคยเข้ารับการอบรมหลักสูตรการสืบสวนจากสหรัฐอเมริกา จบหลักสูตรวิชาการป้องกันประเทศ จากวิทยาลัยป้องกันราชอาณาจักร  (วปอ.รุ่นที่ 23)  สมรสกับ คุณหญิงทัศนา (บุนนาค) เดชกุญชร เมื่อ พ.ศ. 2500 มีบุตร 2 คน  คือ  ว่าที่ร้อยตรี ดร. สุทรรศน์ เดชกุญชร และ ร้อยตำรวจตรีหญิงปรีณาภา เดชกุญชร พลตำรวจเอก วสิษฐ มีหลาน 3 คน ได้แก่ น.ส.ปัญจรัตน์ เดชกุญชร, จ่าเอก ชิษณุวัฒน์ เดชกุญชร และ น.ส.ณัฐพร เดชกุญชร
การทำงาน
พล.ต.อ.วสิษฐ เดชกุญชร เริ่มรับราชการในตำแหน่งอาจารย์ที่คณะรัฐศาสตร์ จุฬาลงกรณ์มหาวิทยาลัย ตั้งแต่ พ.ศ. 2495 ต่อมาได้ลาออกไปสมัครเข้ารับราชการในกรมประมวลราชการแผ่นดิน (ต่อมาคือกรมประมวลข่าวกลาง) แล้วโอนไปรับราชการที่กองตำรวจสันติบาล กองบัญชาการตำรวจสอบสวนกลาง กองบัญชาการตำรวจตระเวนชายแดน และย้ายไปเป็นนายตำรวจราชสำนักประจำในปี พ.ศ. 2513 เคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 เป็นสมาชิกวุฒิสภา ในปี พ.ศ. 2532 และในปี พ.ศ. 2539 - 2543  และเป็นรัฐมนตรีช่วยว่าการกระทรวงมหาดไทย ในรัฐบาลพลเอกชาติชาย ชุณหะวัณ เป็นระยะเวลาสั้น ๆ ตั้งแต่ 26 สิงหาคม พ.ศ. 2533 ถึง 9 ธันวาคม พ.ศ. 2533 ตำแหน่งสุดท้ายในกรมตำรวจก่อนลาออกไปเป็นรัฐมนตรี เป็นรองอธิบดีกรมตำรวจ ฝ่ายกิจการพิเศษ
ออสติน มาโฮน
ชีวิตส่วนตัว
ออสติน มาโฮน เกิดที่เมือง แซนแอนโทนีโอ, รัฐเท็กซัส, สหรัฐอเมริกา วันที่ 4 เมษายน ค.ศ. 1996 พ่อของเขาได้เสียชีวิตลง เมื่อเขาอายุได้เพียง 1 ขวบ 4 เดือนเท่านั้น ออสตินเลยได้รับการเลี้ยงดูจาก มิเชลล์ มาโฮน (Michelle Mahone) แม่เพียงคนเดียวของเขา และต่อมาเขาได้เข้าเรียนที่ โรงเรียนมัธยมเลดี้เบิร์ดจอห์นสัน (Lady Bird Johnson High School) ออสตินกับเพื่อนของเขา Alex Constancio เริ่มโพสต์วิดีโอลงยูทูบครั้งแรกในเดือนมิถุนายน ค.ศ. 2010 และต่อมาได้โพสต์มิวสิควิดีโอในเดือนมกราคม ค.ศ. 2011 และเขาก็ได้สร้างโซเชียลเน็ตเวิร์กเพื่ออัปเดตข่าวสาร ในเดือนตุลาคม ปีเดียวกันนั้นเอง ออสตินได้โพสต์วิดีโอที่เขาคัฟเวอร์เพลง Mistltoe ของ จัสติน บีเบอร์ ผู้คนมากมายได้เข้ามาดูคัฟเวอร์ของเขา ทำให้เขาเป็นที่รู้จักมากขึ้น และได้รับฉายาว่าเป็น Second Coming Of Justin Bieber
วสิษฐ เดชกุญชร
ผลงาน
ผลงานเขียนของ วสิษฐ เดชกุญชร ที่มีชื่อเสียง เป็นนิยายที่เขียนจากประสบการณ์ในราชการตำรวจ มีตัวเอกเป็นตำรวจที่มีอุดมการณ์ เขียนโดยใช้ชื่อจริง และเคยใช้นามปากกา "โก้ บางกอก"  นิยายหลายเรื่องมีผู้นำไปสร้างภาพยนตร์ และละครโทรทัศน์ โดยเฉพาะนวนิยายชุดองค์กรลับต่อต้านผู้ก่อการร้าย ที่มีตัวเอกชื่อ "ธนุส นิราลัย" กับ "ลำเพา สายสัทกุล" (สารวัตรเถื่อน, แม่ลาวเลือด, หักลิ้นช้าง, อวสานสายลับ, บ่วงบาศ, ประกาศิตอสูร) ดงเย็น, จันทน์หอม, ลว.สุดท้าย, สารวัตรเถื่อน, แม่ลาวเลือด, หักลิ้นช้าง, อวสานสายลับ, บ่วงบาศ, ประกาศิตอสูร, สารวัตรใหญ่, สันติบาล, เลือดเข้าตา, เบี้ยล่าง, พรมแดน ผลงานตีพิมพ์ล่าสุด หนังสือรวมเรื่องสั้น " สัพเพเหระคดี เล่ม ๑ และ ๒ โดย Cruditas Publishing
ออสติน มาโฮน
ชีวิตส่วนตัว
เดือนกันยายน ค.ศ. 2011 ชื่อของออสตินได้ปรากฏใน Billboard Social 50 chart ในลำดับที่ 38 นับว่าออสตินเป็นบุคคลที่มีอายุที่น้อยสุดที่มีชื่อปรากฏในชาร์ตนี้ และได้อันดับที่ 28 ในวันที่ 2 ธันวาคม ในเดือนพฤษภาคม ค.ศ. 2012 ออสตินมีผู้ติดตามในทวิตเตอร์กว่า 780,000 คน และผู้ติดตามในยูทูบกว่า 350,000 คน
วสิษฐ เดชกุญชร
บทบาทในเหตุการณ์ 14 ตุลา
ในเหตุการณ์ 14 ตุลาคม พ.ศ. 2516 พล.ต.อ.วสิษฐ ซึ่งในขณะนั้นมียศ พันตำรวจเอก (พ.ต.อ.) ดำรงตำแหน่งนายตำรวจราชสำนักประจำ มีบทบาทในการดูแลความสงบบริเวณพระตำหนักจิตรลดารโหฐาน อันเป็นสถานที่ประทับของพระบาทสมเด็จพระมหาภูมิพลอดุลยเดชมหาราช บรมนาถบพิตรและพระบรมวงศานุวงศ์ชั้นสูงหลายพระองค์ รวมถึงบริเวณพระราชวังดุสิตด้วย  โดยเป็นผู้ติดต่อและเจรจากับทางฝ่ายผู้ชุมนุมและเป็นผู้อัญเชิญพระบรมราโชวาทของพระบาทสมเด็จพระมหาภูมิพลอดุลยเดชมหาราช บรมนาถบพิตร มาอ่านให้แก่ผู้ชุมนุมฟัง 05.30 น. ของวันที่ 14 ตุลาคม พ.ศ. 2516 ก่อนจะสลายตัวไป แต่จากอุปสรรคทางการสื่อสารประกอบกับมีมวลชนเป็นจำนวนมาก ผู้นำชุมนุมจึงไม่อาจควบคุมได้ทั้งหมด จึงเกิดเหตุนองเลือดในเวลาต่อมาหลังจากนี้
ออสติน มาโฮน
ชีวิตส่วนตัว
ซิงเกิลแรกของเขาที่มีชื่อว่า '11:11' ขึ้นสู่ลำดับที่ 19 Billboard Heatseekers Songs chart และในวันที่ 5 มกราคม 2012 ออสตินได้ปล่อยซิงเกิลที่ 2 'say somethin' ซึ่งได้ขึ้นสู่ลำดับที่ 34 ของ Billboard Pop Songs chart วันที่ 21 มิถุนายน 2012 ออสตินได้ไปให้สัมภาษณ์กับ Elvis Duran ในรายการ Morning Show เป็นครั้งแรก และเขาก็ได้พบกับ จัสติน บีเบอร์ ที่อยู่ที่นั่นพอดี
วันที่ 28 สิงหาคม 2012 ออสตินได้เซ็นสัญญากับค่ายเพลงดัง Chase/Universal Republic Records ในปี 2013 ออสตินก็ได้เป็น 1 ในศิลปินที่ได้ทัวร์ MTV's Artists To Watch และออสตินก็ยังได้รับเลือกให้เป็นศิลปินที่เล่นเปิดคอนเสิร์ตให้กับ เทย์เลอร์ สวิฟต์ ใน Red Tour คอนเสิร์ตอีกด้วย
ผลงานเพลง
สตูดิโออัลบั้ม
เพลง
ปี 2012 ปี 2013 ปี 2014 ปี 2015 เพลงประกอบภาพยนตร์
สนามแม่เหล็กของโลก
สนามแม่เหล็กของโลก (Earth’s magnetic field) เป็นแม่เหล็กสองขั้วชนิดหนึ่ง ซึ่งมีขั้วด้านหนึ่งอยู่ใกล้ตำแหน่งขั้วโลกเหนือ (ดู ขั้วแม่เหล็กเหนือ) และขั้วอีกด้านหนึ่งอยู่ใกล้ตำแหน่งขั้วโลกใต้ (ดู ขั้วแม่เหล็กใต้) เส้นที่เชื่อมระหว่างขั้วแม่เหล็กทั้งสองด้านมีความเอียงประมาณ 11.3° กับแกนการหมุนของโลก สาเหตุของการเกิดสนามแม่เหล็กให้ดูในทฤษฎีไดนาโม (dynamo theory)
สนามแม่เหล็กนี้แผ่ออกไปไม่มีที่สิ้นสุด แม้จะมีความเข้มสนามอ่อนลงเรื่อยๆ เมื่ออยู่ห่างจากแหล่งกำเนิด ขอบเขตสนามแม่เหล็กของโลกแผ่ออกไปครอบคลุมเนื้อที่หลายหมื่นกิโลเมตรในห้วงอวกาศ มีชื่อเรียกว่า แมกนีโตสเฟียร์
สนามแม่เหล็กโลกเป็นรูปทรงรีไม่สมมาตร อิทธิพลของลมสุริยะทำให้ด้านที่อยู่ใกล้ดวงอาทิตย์มีความกว้างน้อยกว่าด้านตรงข้ามดวงอาทิตย์ สนามแม่เหล็กโลกไม่ใช่สิ่งคงที่ แต่มีการเปลี่ยนแปลงความเข้ม และมีการสลับขั้วเหนือ-ใต้ในช่วงเวลาห่าง ตั้งแต่หลายหมื่นปีไปจนถึงหลายล้านปี โดยมีค่าเฉลี่ยประมาณ 250,000 ปี  ในปัจจุบันสนามแม่เหล็กโลกอยู่ในช่วงที่มีกำลังอ่อน  สนามแม่เหล็กโลกเป็นสิ่งที่จำเป็นที่เอื้ออำนวยในการดำรงชีวิต  หากปราศจากสนามแม่เหล็กโลกแล้ว  อนุภาคพลังงานสูงจากดวงอาทิตย์และอวกาศ จะพุ่งชนพื้นผิวโลก ทำให้สิ่งมีชีวิตไม่สามารถดำรงอยู่ได้
การกลับขั้วแม่เหล็กโลก
จากผลการศึกษาการไหลเวียนของหินบะซอลต์เหลวผ่านใต้พิภพ มีทฤษฎีว่าขั้วแม่เหล็กของโลกสามารถมีการกลับขั้ว โดยมีช่วงระยะห่างตั้งแต่หลายหมื่นปีไปจนถึงหลายล้านปี โดยที่มีค่าเฉลี่ยอยู่ที่ประมาณ 250,000 ปี ปรากฏการณ์กลับขั้วครั้งล่าสุดเรียกชื่อว่า Brunhes-Matuyama reversal เชื่อว่าได้เกิดขึ้นเมื่อประมาณ 780,000 ปีมาแล้ว
ยังไม่มีทฤษฎีใดสามารถอธิบายได้แน่ชัดว่าการกลับขั้วของสนามแม่เหล็กโลกเกิดขึ้นเนื่องจากอะไร นักวิทยาศาสตร์บางส่วนได้สร้างแบบจำลองแกนโลกขึ้นโดยที่ภายในสนามแม่เหล็กเป็นแบบ quasi-stable และขั้วแม่เหล็กสามารถเปลี่ยนข้างเองได้จากขั้วหนึ่งไปยังอีกขั้วหนึ่งเมื่อเวลาผ่านไปหลายหมื่นปี นักวิทยาศาสตร์อีกส่วนหนึ่งเสนอว่าการเปลี่ยนขั้วแม่เหล็กนี้ไม่ได้เกิดขึ้นเอง แต่น่าจะมีการกระตุ้นจากภายนอกเช่นจากการถูกดาวหางพุ่งชน และทำให้เกิดการ "restart" โดยขั้วแม่เหล็กด้าน "เหนือ" อาจจะชี้ไปทางเหนือหรือใต้ก็ได้ ปรากฏการณ์ภายนอกนี้ไม่น่าจะสร้างให้เกิดการเปลี่ยนขั้วแม่เหล็กแบบเป็นวงรอบได้ เมื่อพิจารณาจากอายุของแอ่งปะทะเทียบกับช่วงเวลาการกลับขั้วที่ศึกษาได้
การศึกษาสนามแม่เหล็กโลกโบราณ จะประกอบด้วยการวัดการคงค่าแม่เหล็กของหินอัคนีซึ่งเป็นเศษซากจากเหตุการณ์ภูเขาไฟปะทุ ตะกอนที่ทอดตัวอยู่บนพื้นมหาสมุทรปรับทิศทางขั้วแม่เหล็กของตัวเองด้วยสนามแม่เหล็กในท้องถิ่น ซึ่งเป็นสัญญาณที่สามารถบันทึกได้ขณะแข็งตัว ถึงแม้ว่าการสะสมของหินอัคนีส่วนใหญ่จะเป็นแบบพาราแมกเนติก แต่ก็มีร่องรอยของวัสดุเฟอร์ริแมกเนติก และแอนติเฟอร์โรแมกเนติกในรูปของเฟอรัสออกไซด์ ซึ่งทำให้สามารถบันทึกความเป็นแม่เหล็กได้ ในความเป็นจริงลักษณะนี้พบได้บ่อยในหินและตะกอนชนิดอื่น ๆ ที่พบได้ทั่วโลก หนึ่งในหินธรรมชาติที่พบออกไซด์เหล่านี้มากที่สุดคือแมกนิไทต์
คุณสมบัติของหินอัคนีนี้เป็นตัวอย่างที่ช่วยให้เราสามารถตรวจสอบว่าสนามของโลกได้กลับขั้วในอดีต พิจารณาการวัดของอำนาจความเป็นแม่เหล็กตามแนวเทือกเขากลางสมุทร ก่อนที่แมกมาจะออกจากชั้นแมนเทิลผ่านรอยแยกจะมีอุณหภูมิที่สูงมากเหนืออุณหภูมิคูรี (Tc) ของเหล็กออกไซด์ใด ๆ เมื่อลาวาเริ่มเย็นตัวลงและแข็งตัวเมื่อเข้าสู่มหาสมุทร ทำให้เหล็กออกไซด์เหล่านี้สามารถคืนค่าคุณสมบัติแม่เหล็กได้ โดยเฉพาะความสามารถในการคงค่าแม่เหล็ก บนสมมติฐานว่าสนามแม่เหล็กโลกเป็นสนามแม่เหล็กเพียงแห่งเดียวที่อยู่ในตำแหน่งเหล่านี้ หินแข็งตัวนี้จะกลายเป็นแม่เหล็กในทิศทางของสนามแม่เหล็กโลก แม้ว่าความแรงของสนามค่อนข้างอ่อนและปริมาณธาตุเหล็กของตัวอย่างหินทั่วไปมีขนาดเล็ก แต่สภาพแม่เหล็กขนาดค่อนข้างเล็กที่เหลืออยู่ของกลุ่มตัวอย่าง อยู่ในพิสัยการวัดของเครื่องวัดแม่เหล็ก (Magnetometer) ที่ทันสมัย การวัดอายุและสภาพแม่เหล็กของตัวอย่างลาวาแข็งตัว สามารถนำมาอธิบายทิศทางของสนามแม่เหล็กโลกในช่วงยุคโบราณ
แหล่งข้อมูลอื่น
Geomagnetiko Geomagnetism Jeomanyetizma
วัดสุทธาวาส (จังหวัดฉะเชิงเทรา)
วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระองค์เจ้าไชยานุชิต ในตำบลคลองหลวงแพ่ง อำเภอเมืองฉะเชิงเทรา จังหวัดฉะเชิงเทรา มีเนื้อที่ในการสร้างวัด จำนวน 16 ไร่ 1 งาน 25 ตารางวา ปัจจุบันมีพระครูโอภาสสราธิคุณ (ชาตรี) ดำรงตำแหน่งเจ้าอาวาส
วัดสุทธาวาสตั้งวัดเมื่อวันที่ 22 ธันวาคม พ.ศ. 2526 ได้รับพระราชทานวิสุงคามสีมา เมื่อวันที่ 13 มกราคม พ.ศ. 2537 เขตวิสุงคามสีมากว้าง 30 เมตร ยาว 39 เมตร ผู้ดำเนินการก่อสร้าง คือ ร้อยเอกทวี ทิวแก้ว ผู้ใหญ่จำเนียร เล็กใจซื่อ พร้อมประชาชน ผู้มีจิตศรัทธา โดยมีพระชื้น ช่อสายหยุด ผู้จัดหาวัสดุ และค่าจ้าง ผู้บริจาคที่ดินให้สร้างวัด คือ นางเพิ่ม วรอุไร ในช่วงการระบาดทั่วของโควิด-19 ในประเทศไทย วัดสุทธาวาสได้ปรับที่พักวิปัสสนาเป็นศูนย์พักคอย
ปูชนียวัตถุที่สำคัญ ได้แก่ พระพุทธรูปปางมารวิชัย พระประธานในพระอุโบสถ และรูปปั้นหลวงปู่ทวด
กองปราบปราม
กองบังคับการปราบปราม (Crime Suppression Division: CSD) เป็นหน่วยงานในสังกัดของสำนักงานตำรวจแห่งชาติ อยู่ภายใต้บังคับบัญชาของกองบัญชาการตำรวจสอบสวนกลาง (บช.ก.) มีหน้าที่เกี่ยวกับการสืบสวนสอบสวน ป้องกัน และปราบปราม ทั่วประเทศไทย ทั้งในกรุงเทพมหานครและต่างจังหวัด ยกเว้นคดีที่เกี่ยวกับการทุจริตและประพฤติมิชอบในวงราชการ, คดีเกี่ยวกับการท่องเที่ยว และความผิดทางเศรษฐกิจโดยตรง
กองบังคับการปราบปรามแบ่งการบังคับบัญชาออกเป็น กองกำกับการ 1-6 และอีก 1 กองกำกับการสนับสนุน และกลุ่มงานสอบสวน ทั้งหมดขึ้นตรงกับ กองบังคับการปราบปราม
ประวัติ
กองตำรวจสอบสวนกลาง ตั้งขึ้นเมื่อ พ.ศ. 2484 มีฐานะเป็นกองบังคับการ เป็นการแยกหน้าที่การสืบสวนปราบปราม ออกมาจากตำรวจสันติบาลที่มีหน้าที่เกี่ยวกับคดีการเมืองเท่านั้น
กองตำรวจสอบสวนกลางแบ่งออกเป็น 3 กองกำกับการ โดยกองกำกับการ 1 ทำหน้าที่อย่างกองปราบปราม คือค้นคว้าเกี่ยวกับสมุฎฐาน การประทุบร้ายต่าง ๆ ที่ไม่เกี่ยวกับคดีการเมือง ซึ่งกองปราบปราม ตั้งครั้งแรกในปี พ.ศ. 2491 จากการยกฐานะของกองสอบสวนกลาง เป็นกองบัญชาการสอบสวนกลาง กองกำกับต่าง ๆ จึงยกขึ้นเป็นกองชั้นกองบังคับการ กำหนดให้ใช้บังคับตั้งแต่วันถัดจากที่ประกาศในราชกิจจานุเบกษา คือวันที่ 31 สิงหาคม พ.ศ. 2491 เป็นต้นไป จึงถือว่าวันที่ 1 กันยายน ของทุกปีเป็นวันสถาปนากองบังคับการปราบปราม
ในการจัดตั้งดังกล่าวนี้ได้แบ่งกองปราบปรามออกเป็น 5 กองกำกับการ กองกำกับการละ 3 แผนก พ.ศ. 2496 ได้มีการปรับปรุงส่วนราชการในกองปราบปรามใหม่ให้เหมาะสม แต่ยังคงมี 5 กองกำกับการเหมือนเดิม คือ กองกำกับการ 1 คดีอาญา แบ่งเป็น 5 แผนก กองกำกับการ 2 จู่โจม แบ่งออกเป็น 3 แผนก และมีตำรวจสุนัขเป็นหน่วยฝาก กองกำกับการ 3 ต่างจังหวัด แบ่งออกเป็น 3 แผนก กองกำกับการ 4 ข้าราชการทุจริตแบ่งออกเป็น 4 แผนก และกองกำกับการ 5 ภาษีอากร แบ่งออกเป็น 3 แผนก
พ.ศ. 2503 ได้มีพระราชกฤษฎีกาแบ่งส่วนราชการกรมตำรวจกระทรวงมหาดไทย ลงวันที่ 14 กันยายน 2503 ให้เปลี่ยนชื่อ กองปราบปราม เป็น “ กองสืบสวนสอบสวน” ขึ้นตรงต่อกองบัญชาการสอบสวนกลางแบ่งออกเป็น 6 กองกำกับการ กองกำกับการละ 5 แผนก ในปีพ.ศ. 2504 ได้เพิ่ม กองกำกับการ 7 ทำหน้าที่สืบสวนสอบสวนเกี่ยวกับยาเสพย์ติดให้โทษ และเปลี่ยนแปลงชื่อกองสืบสวนสอบสวน กลับมาเป็น กองปราบปราม ดังเดิม
พ.ศ. 2533 ได้มีมติคณะกรรมการข้าราชการตำรวจ ( ก.ตร.) ในการประชุมครั้งที่ 14/2533 เมื่อวันที่ 15 ตุลาคม 2533 และมติคณะรัฐมนตรี เมื่อวันที่ 27 พฤศจิกายน 2533 กำหนดให้มีหน่วยงานเพิ่มอีก 1 หน่วย คือ ฝ่ายอำนวยการ ประกอบงาน 13 งาน
พ.ศ. 2534 ได้มีมติคณะกรรมการข้าราชการตำรวจ ( ก.ตร.)ในการประชุมครั้งที่ 9/2534 เมื่อวันที่ 16 กันยายน 2534 และมติคณะรัฐมนตรี เมื่อวันที่ 22 กันยายน 2534 ให้ยกฐานะกองกำกับการ 6 ขึ้นเป็นส่วนปราบปรามการทุจริตและประพฤติมิชอบในวงราชการ โดยให้ขึ้นกับกรมตำรวจ และให้ขึ้นกับกองบัญชาการตำรวจสอบสวนกลางในเวลาต่อมา และในปีเดียวกันได้มีพระราชกฤษฎีกา แบ่งส่วนราชการตำรวจ กระทรวงมหาดไทย ฉบับที่ 17 พ.ศ. 2534 ให้ไว้ ณ วันที่ 22 พฤศจิกายน 2534 ยกเลิก กองกำกับ 8 โดยยกฐานะเป็นกองบังคับการตำรวจท่องเที่ยว สังกัดกองบัญชาการตำรวจสอบสวนกลาง
พ.ศ. 2535 ได้มีพระราชกฤษฎีกาแบ่งส่วนราชการกรมตำรวจกระทรวงมหาดไทยฉบับที่ 18 พ.ศ. 2535 ให้ไว้ ณ วันที่ 3 กุมภาพันธ์ 2535 ยกเลิกกองกำกับการ 7 โดยยกฐานะเป็นกองบัญชาการ ตำรวจปราบปรามยาเสพติด และในปีเดียวกันได้มีพระราชกฤษฎีกา แบ่งส่วนราชการกรมตำรวจ กระทรวงมหาดไทย ฉบับที่ 20 พ.ศ. 2535 ให้ไว้ ณ วันที่ 2 มีนาคม 2535 ยกเลิกกองทะเบียนคนต่างด้าวและภาษีอากร โดยตั้งเป็นกองบังคับการสืบสวนสอบสวนคดีเศรษฐกิจ
การยกเลิกกองกำกับการ 6, 7 และ 8 และการตั้งกองบังคับการสืบสวนสอบสวนคดีเศรษฐกิจ ทำให้กองปราบปรามไม่ต้องรับผิดชอบงานป้องกันและปราบปรามที่เกี่ยวกับการทุจริต และประพฤติมิชอบในวงราชการ ยาเสพติด ตำรวจท่องเที่ยว และความผิดทางเศรษฐกิจโดยตรงอีกต่อไป
พ.ศ. 2539 มีพระราชกฤษฎีกาแบ่งส่วนราชการกรมตำรวจ กระทรวงมหาดไทย พ.ศ. 2539 ให้ไว้ ณ วันที่ 17 ตุลาคม 2539 โดยแบ่ง กองปราบปรามเป็น 6 กองกำกับการ คือกองกำกับการ 1 – 5 และกก.ฝอ.
พ.ศ. 2548 ได้มีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2548 และกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออื่นในสำนักงานตำรวจแห่งชาติ พ.ศ. 2548 ยกเลิกส่วนราชการเดิมตามพระราชกฤษฎีกาแบ่งส่วนราชการกรมตำรวจ กระทรวงมหาดไทย พ.ศ. 2539 และที่แก้ไขเพิ่มเติม แล้วจัดตั้งส่วนราชการใหม่ จึงใช้ชื่อ "กองบังคับการปราบปราม" ดังในเช่นปัจจุบัน...
พ.ศ. 2552 ได้มีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. 2552 และประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจความรับผิดชอบหรือเขตพื้นที่ความรับผิดชอบของส่วนราชการ โดยกองบังคับการปราบปรามประกอบด้วย 1 กองกำกับการฝ่ายอำนวยการ, กองกำกับการ 1-6 , กองกำกับการปฏิบัติการพิเศษ และกลุ่มงานสอบสวน
กัลกิอวตารกับมุฮัมมัด (หนังสือ)
กัลกิอวตารกับมุฮัมมัด สาหิบ (Kalki Avatar and Muhammad Sahib; कल्कि अवतार और मुहम्मद साहब) เป็นหนังสือที่เขียนในปีค.ศ.1960 โดยVed Prakash Upaddhay นักวิชาการภาษาสันสกฤต , นักศึกษาศาสตร์ และอดีตศาสตราจารย์วิชาภาษาสันสกฤตชาวอินเดียในมหาวิทยาลัยปัญจาบ ผู้ชนะรางวัลประธานาธิบดีอินเดียในปีค.ศ.2018. หนังสือนี้เผยแพร่โดย Saraswat Vedant Prakash Sanggha. ซึ่งเป็นหนึ่งในไตรภาคของหนังสือความเป็นเอกภาพทางศาสนา ส่วนอีกสองเล่มคือ Narashshangsha and Antim Rishi และ The light of religious Unity according to Vedas and Puranas. โดยมีหัวข้อหลักคือความคล้ายคลึงระหว่างศาสดามุฮัมมัดและกัลกิอวตาร ตามข้อมูลในคำภีร์ของศาสนาอิสลามและฮินดู.
ความคล้ายคลึงที่พบในหนังสือ
ในความคล้ายคลึงส่วนใหญ่ที่พบในหนังสือ มีดังนี้      :
คำติชมของอิสลาม
นักวิชาการอิสลามชาวบังคลาเทศ Abu Bakr Muhammad Zakaria วิพากษ์วิจารณ์หนังสือเล่มนี้โดยอ้างว่าคำอธิบายของหนังสือเรื่อง Narasamsa ในบทที่ 20, 127 ของ Atharvaveda ไม่ใช่ Atharvaveda ดั้งเดิม แต่เป็นการคาดการณ์และเชื่อมโยงในภายหลังและอ้างว่าคำทำนายของศาสดามูฮัมหมัดในศาสนาฮินดู คัมภีร์เป็นหนึ่งในศาสนาฮินดู โดยอ้างว่าเป็นความอุตสาหะในการทำให้หนังสือของตนเองเป็นที่ยอมรับของชาวมุสลิม โดยเริ่มจากความพยายามของอัคบาร์ที่จะประจบประแจงจักรพรรดิอัคบาร์ด้วยการเขียน Allopanishad และยังประดิษฐ์ Bhavishyapurana ที่มนุษย์สร้างขึ้นจากคำพูดทั้งหมด จากชาวฮินดู นอกจากนี้ เขายังอ้างว่าพระคัมภีร์ฮินดูทั้งหมด รวมทั้งพระเวท ถูกดัดแปลงตามความเชื่อของโซโรอัสเตอร์ของชาวอารยันจากอิหร่านซึ่งได้เปลี่ยนรูปแบบใหม่ผ่านการผสมผสานระหว่างศาสนาดราวิเดียนดั้งเดิมของอินเดีย ศาสนาพื้นเมืองในภูมิภาคของอินเดีย และพุทธศาสนา และเขากล่าวว่าตั้งแต่ศาสนาฮินดูตำราไม่ได้มี monotheism ของพระเจ้าหรืออัลเลาะห์แม้ว่าจะไม่มีอะไรจะทำอย่างไรกับความเชื่อหลักของศาสนาอิสลาม มันไม่สอดคล้องกัน แต่ผู้นับถือมุสลิมส่วนใหญ่ถือกำเนิดมาจากมันและเนื่องจากศาสนาฮินดูได้รับการจัดตั้งขึ้นเป็นหลักคำสอนแบบปรับตัวและ syncretistic พระคัมภีร์ของมันไม่ศักดิ์สิทธิ์จากมุมมองของอิสลามพระคัมภีร์ฮินดูทั้งหมดไม่ใช่วรรณกรรมอารยาที่มนุษย์สร้างขึ้นและ การเรียกร้องของ Kalki เป็น Muhammad ในหนังสือเล่มนี้เป็นเท็จและเท็จเขาอ้างว่าเป็นความพยายามที่ฉลาดแกมโกง.
ธาตุคาบ 7
ธาตุคาบ 7 (period 7 element) คือ ทั้งหมดที่อยู่ในแถวที่ 7 ของตารางธาตุ ธาตุในคาบจะรวมกลุ่มอนุกรมเคมีแอกทิไนด์ด้วย
ฟุตบอลโลก 2022 รอบคัดเลือก โซนคอนคาแคฟ – รอบที่ 3
การแข่งขันฟุตบอลโลก 2022 รอบคัดเลือก โซนคอนคาแคฟ – รอบที่ 3 เป็นการแข่งขันฟุตบอลในส่วนอเมริกาเหนือ อเมริกากลาง และแคริบเบียน รอบคัดเลือกรอบที่สาม หรือเรียกว่า ออกตะกอนัล (Octagonal) เพื่อคัดเลือกทีมฟุตบอลเข้าแข่งขันรอบสุดท้ายในฟุตบอลโลก 2022 สำหรับทีมชาติที่เป็นสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาเคฟ) ได้รับโควตาทั้งหมด 8 ทีม แข่งขันระหว่างวันที่ 2 กันยายน พ.ศ. 2564 – 30 มีนาคม พ.ศ. 2065
ทีมที่ผ่านเข้ารอบ
ทีมห้าอันดับแรกตามการจัดอันดับโลกฟีฟ่าของเดือนกรกฎาคม พ.ศ. 2563 (แสดงในวงเล็บ) ได้ผ่านเข้าสู่รอบที่สาม
เขตลิชเทินแบร์ค
ลิชเทินแบร์ค (Lichtenberg) เป็นเขตที่ 11 ของกรุงเบอร์ลิน ได้รับรวมเขตโฮเอินเชินเฮาเซินเมื่อ ค.ศ. 2001
แขวง
เขตลิชเทินแบร์คประกอบด้วยแขวง (Ortsteil) จำนวน 10 แขวง ได้แก่:
อินะ
อินะ (伊那市 (Ina-shi)) เป็นนครในจังหวัดนางาโนะ ประเทศญี่ปุ่น ในวันที่ 31 มีนาคม ค.ศ. 2006 เมืองทากาโตและหมู่บ้านฮาเซะได้ยุบเข้าเป็นส่วนหนึ่งของนครอินะ
ปราสาทบ้านไพล
ปราสาทบ้านไพล ตั้งอยู่ที่บ้านปราสาท หมู่ที่ 6 ตำบลเชื้อเพลิง อำเภอปราสาท จังหวัดสุรินทร์ เป็นศาสนาสถานในชุมชน หรือสรุก เป็นปราสาทอิฐ 3 หลัง ตั้งอยู่บนฐานศิลาแลงหันหน้าไปทางทิศตะวันออก มีคูน้ำรูปตัวยูล้อมรอบ องค์ปราสาทมีแผนผังและขนาดเท่ากันทั้งสามองค์ คือ มีแผนผังรูปสี่เหลี่ยมจัตุรัสขนาดประมาณ 4×4 เมตร มีประตูทางเข้าออกด้านหน้าเพียงด้านเดียว ทับหลังของปราสาทองค์กลางและองค์ด้านทิศเหนือสลักเป็นรูปบุคคลนั่งชันเข่าหนือหน้ากาล ส่วนทับหลังปราสาทองค์ด้านทิศใต้สลักเป็นรูปพระอินทร์ทรงช้างเอราวัณ ซึ่งปราสาทองค์ด้านทิศใต้พังทลายไปหมดสิ้นแล้วในปัจจุบัน
บลีดอิตเอาต์
"บลีดอิตเอาต์" เป็นเพลงของวงดนตรีร็อกชาวอเมริกัน ลิงคินพาร์ก ออกจำหน่ายเป็นซิงเกิลลำดับที่สองจากสตูดิโออัลบั้มชุดที่สามของวง มินิตส์ทูมิดไนต์ ออกจำหน่ายในวันที่ 17 สิงหาคม พ.ศ. 2550
ในวันที่ 30 กรกฎาคม พ.ศ. 2550 มิวสิกวิดีโอของเพลงนี้ได้ปรากฏในเอ็มทีวีเยอรมนีและเอ็มทีวีเอเชีย เพลงนี้ติดอันดับที่ 44 ในรายชื่อ 100 เพลงยอดเยี่ยมแห่งปี พ.ศ. 2550 ของโรลลิงสโตน และยังได้อยู่ในอันดับที่ 83 ในรายชื่อ 100 เพลงฮิตสูงสุดแห่งปี พ.ศ. 2550 ของช่องเอ็มทีวีภาคพื้นเอเชียแปซิฟิก "บลีดอิตเอาต์" มักจะใช้เป็นเพลงสุดท้ายในหลายคอนเสิร์ตของลิงคินพาร์ก โดยจะรวมท่อนคอรัสแบบช้าในตอนท้าย และท่อนโซโลกลองพิเศษของรอบ บัวร์ดอน
กรด 2,4-ไดคลอโรฟีนอกซีแอซีติก
กรด 2,4-ไดคลอโรฟีนอกซีแอซีติก (2,4-D) เป็นสารที่ถ้าใช้ในความเข้มข้นต่ำจะกระตุ้นการเจริญเติบโต ถ้าใช้ในความเข้มข้นสูงจะเป็นสารกำจัดวัชพืชใบกว้าง เพราะมีฤทธิ์ของความเป็นออกซินสูงมาก โดยพืชใบเลี้ยงคู่ไวต่อการตอบสนองต่อ 2,4- D มากกว่าพืชใบเลี้ยงเดี่ยว สารบริสุทธิ์อยู่ในรูปผลึกสีขาว ละลายได้ดีในแอลกอฮอล์ ยกเว้นในรูปของเกลือโซเดียมจะละลายในน้ำได้ มีพิษต่อสัตว์เลี้ยงลูกด้วยนมในระดับปานกลาง
การใช้ประโยชน์
ในทางการเกษตร ใช้ 2,4-D ดังนี้ ทางด้านการเพาะเลี้ยงเนื้อเยื่อพืช 2,4 – D เป็นออกซินที่มีบทบาทสำคัญในการชักนำให้เกิดแคลลัส และการทำงานร่วมกับไซโตไคนินให้เกิดโซมาติกเอ็มบริโอ
แหล่งข้อมูลอื่น
ข้อมูลของรัฐและทางวิชาการ:
ข้อมูลทางอุตสาหกรรม:
ข้อมูลทางสุขภาพและสิ่งแวดล้อม:
เซคเคินด์มอร์นิง
เซคเคินด์มอร์นิง (セカンドモーニングSecond Morning) เป็นอัลบั้มชุดที่ 2 ของมอร์นิงมูซูเมะ วางจำหน่ายวันที่ 28 กรกฎาคม พ.ศ. 2542
สมาชิก
รุ่นที่ 1 รุ่นที่ 2
รายพระนามพระมหากษัตริย์เซอร์เบีย
ยุคเผด็จการ
หลังจักรวรรดิเซอร์เบียล่มสลายเซอร์เบียถูกปกครองด้วย 3 ราชวงศ์ได้แก่ราชวงศ์ลาซาร์เรวิก ราชวงศ์เมิร์นจาฟเกวิคและราชวงศ์บรันโควิก
ราชวงศ์คาราดอร์เดวิก
หลังจากนั้นราชอาณาจักรเซอร์เบียยุติการเป็นราชอาณาจักรในปี ค.ศ. 1918 เมื่อเซอร์เบียและราชอาณาจักรมอนเตเนโกรรวมตัวกับรัฐแห่งชาวสโลวีน โครแอต และเซิร์บ ในการก่อตั้งเป็นราชอาณาจักรแห่งชาวเซิร์บ โครแอต และสโลวีน
รัฐบัญญัติไทดิงส์–แม็กดัฟฟี
รัฐบัญญัติไทดิงส์–แม็กดัฟฟี (ชื่ออย่างเป็นทางการว่า รัฐบัญญัติเอกราชฟิลิปปินส์, Pub.L. 73–127, 48 Stat. 456, ตรา 24 มีนาคม ค.ศ. 1934) เป็นกฎหมายกลางของสหรัฐอเมริกา ซึ่งกำหนดการปกครองตนเองของฟิลิปปินส์และเอกราชจากสหรัฐอเมริกาเป็นระยะสิบปี นอกจากนี้ยังจำกัดการเข้าเมืองของชาวฟิลิปปินส์อย่างเข้มงวด
รัฐบัญญัตินี้นำไปสู่การเขียนรัฐธรรมนูญฟิลิปปินส์ ค.ศ. 1935 และการสถาปนาเครือจักรภพฟิลิปปินส์ภายใต้รัฐธรรมนูญนั้น โดยมีประธานาธิบดีฟิลิปปินส์ที่มาจากการเลือกตั้งทางตรงคนแรก
มีการแต่งรัฐบัญญัตินี้ในรัฐสภาสหรัฐที่ 73 โดยสมาชิกวุฒิสภามิลลาร์ด อี. ไทดิงส์ (ด) จากรัฐแมรีแลนด์ และผู้แทนราษฎรจอห์น แม็กดัฟฟี (ด) จากรัฐแอลาบามา และประธานาธิบดีแฟรงกลิน ดี. โรสเวลต์ ลงนามเป็นกฎหมาย
นัมเบอร์
สัญลักษณ์ # เป็นที่รู้จักกันมากที่สุดในชื่อ สัญลักษณ์นัมเบอร์ (number sign), แฮช, หรือ สัญลักษณ์ปอนด์ สัญลักษณ์ดังกล่าวเดิมใช้เพื่อวัตถุประสงค์หลากหลาย รวมทั้งการกำหนดจำนวนเชิงอันดับที่ และเป็นอักษรย่อตัวแฝดสำหรับปอนด์แอฟวาร์ดูพวา (ซึ่งมาจาก ℔ อีกทีหนึ่ง)
ตั้งแต่ปี 2007 การใช้สัญลักษณ์ดังกล่าวอย่างแพร่หลายเพื่อริเริ่มป้ายระบุข้อมูลอภิพันธุ์ทางแพลตฟอร์มสื่อสังคมทำให้ป้ายระบุดังกล่าวได้ชื่อว่า "แฮชแท็ก" และนับแต่นั้น ตัวสัญลักษณ์เองบางทีเรียกกันผิดว่า "แฮชแท็ก"
สัญลักษณ์นี้นิยามในยูนิโค้ดและแอสกีเป็น และ   ในเอชทีเอ็มแอล5 ในทางกราฟิก สัญลักษณ์นี้คล้ายกับสัญลักษณ์อื่นหลายตัว รวมทั้ง "ชาร์พ"  ซึ่งเป็นสัญกรณ์ดนตรี และเครื่องหมายเท่ากับและขนาน (⋕) ในวิชาคณิตศาสตร์ แต่แยกกันได้ด้วยการรวมขีดแนวนอนและขีดตั้งที่เอียงขวา
ปราสาทยายเหงา
ปราสาทยายเหงา
ที่ตั้ง
บ้านพูนทราย ตำบลบ้านชบ อำเภอสังขะ ห่างจาก ที่ว่าการอำเภอ ไปทางทิศตะวันออกเฉียงใต้ ประมาณ 4 กิโลเมตร อยู่ริมถนน สายโชคชัย - เดชอุดม (ทางหลวงหมายเลข 24) ระหว่างหลักกิโลเมตรที่ 189 - 190 จะมีป้าย บอกทาง จากถนนใหญ่เข้าไป เป็นทางคอนกรีต ปนทรายประมาณ 800 เมตร
ลักษณะปราสาท
ปราสาทยายเหงา เป็นศาสนสถาน แบบขอม ที่ประกอบด้วยปรางค์ 2 องค์ ตั้งอยู่เรียงกัน ในแนว ทิศเหนือ-ใต้ หันหน้า ไปทาง ทิศตะวันออก องค์ปรางค์ก่อด้วยอิฐ ตั้งอยู่บน ฐานศิลาแลง มีการแกะสลักอิฐ เป็นลวดลาย เช่น ที่กรอบหน้าบัน เป็นรูปมกร (สัตว์ผสม ระหว่างสิงห์ ช้าง และปลา) คาบนาค 5 เศียร
จากลักษณะ แผนผังของอาคาร ปราสาทยายเหงา น่าจะประกอบด้วย ปรางค์ 3 องค์ ตั้งเรียงกัน แต่ปัจจุบัน เหลือเพียง 2 องค์เท่านั้น ภายในบริเวณปราสาท พบกลีบขนุนยอดปรางค์ เสาประดับกรอบประตู ฯลฯ แกะสลักจากหินทราย จัดแสดงไว้ อย่างเป็นระเบียบ บริเวณด้านหน้าปราสาท
ตำนานปราสาทยายเหงา
สมัยก่อนมีคุณยายคนหนึ่งสามีไปออกศึกสงครามนานนมก็ไม่ได้กลับมาสักที ยายอยู่รอที่บ้านก็เลยสร้างปราสาทคอย แต่ไม่ปรากฏว่ายายได้พบกับตาหรือไม่ และปราสาทก็ดูเหมือนจะสร้างไม่แล้วเสร็จ ตำนานนี้เป็นเพียงเรื่องเล่าต่อๆ กันมา
ปราสาทยายเหงานี้มีภูมิลำเนาที่ บ้านสังขะ ตำบลสังขะ อำเภอสังขะ จังหวัดสุรินทร์ มีลักษณะเป็นปราสาทแบบขอม ปรากฏอยู่ 2 หลัง หากดูตามการก่อสร้างอาจมีปรางค์อีกองค์คู่กัน แต่ยังไม่ได้เริ่มสร้าง ก่อด้วยอิฐ เป็นศิลปะแบบเขมร สร้างเมื่อประมาณพุทธศตวรรษที่ 16-17 ปัจจุบันปราสาทยายเหงาได้รับการบูรณะ ขุดแต่งแล้วเสร็จตามโครงการเมื่อไม่นานมานี้
คาบาลออนไลน์
คาบาลออนไลน์ (Cabal Online เรียกอย่างย่อว่า คาบาล) คือเกมออนไลน์ที่ดีที่สุดในโลก ระบบชุดเกราะและอาวุรจำเป็นพื้นฐานให้ฟรีถึงเลเวล 54 ระบบเกมแบบเกมออนไลน์แบบเล่นตามบทบาท สร้างโดยบริษัท EST Soft และเปิดโอเพนบีต้าในประเทศไทยในวันที่ 26 กรกฎาคม พ.ศ. 2550
ลักษณะทั่วไป
เป็นเกมแนว Action MMORPG มุมมองของเกม มุมกล้องสามารถซูมเป็นมุมมองบุลคลที่ 3 เมื่อซูมออกจะกลายเป็นมุมมองกล้องวงจรเปิดในการเล่น คำว่าคาบาลย่อมาจากคำว่า Kabbalah (คับ-บา-ลาห์) จากภาษาฮีบรู แปลว่าคำสั่งสอนหรือ ความลับ หรือมาจากภาษาอังกฤษ คือ คาบาล่า มาจากจดหมายและกระดาษจาก เจมส์และชาล  เป็นเกมเก็บเลเวลที่ต้องใช้เวลาเล่นระยะเวลาหนึ่งจึงจะมีความสามารถเพิ่มขึ้นตามลำดับ เกมนี้มีจุดเด่นคือมีภารกิจให้ทำมากมายและกราฟิกที่สวยงามในสมัยที่เกมนี้เปิดตัว จนทำให้ในปีที่เกมเปิดตัวเซิร์ฟเวอร์ของเกมมีคนสมัครไอดีครบในเวลาเพียงไม่ถึงเดือน ทางบริษัท EST Soft ต้องการนำจุดเด่นมาใช้ในเกมสามอย่างคือ  ระบบ P.K. (Player Killer), Tedious Killing (Repetitive Grinding) และ Red-Eye (Overplaying a game).
เนื้อเรื่อง
นานมาแล้ว CABAL ได้ทำลายล้างโลกด้วยความเดือดดาลและทำลายล้างทุกสิ่งทุกอย่างบนโลก และในระหว่างที่ CABAL ได้ทำลายล้างโลกอยู่นั้นผู้ควบคุมพลังทั้ง 7 ได้พาผู้ที่มีชีวิตรอดหลงเหลืออยู่หลบหนีและร่วมกันสร้างโลกใหม่ ถึงตอนนี้ เวลาผ่านไปเกือบจะพันปีแล้ว CABAL ได้ถูกเหล่าปีศาจเข้าครอบงำจิตใจอีกครั้ง และถูกชักนำให้กลายเป็นราชาแห่งปีศาจเพื่อจะทำลายล้างโลกอีกครั้ง ถึงตอนนี้ขึ้นอยู่กับคุณแล้วว่าจะกล้าเผชิญหน้ากับเหล่าผู้บุกรุกหรือไม่ คุณจะได้รับบทบาทเป็นผู้กอบกู้ Nevareth เพื่อช่วยกันปกป้องโลกแห่ง Cabal และกล้าไหมที่จะเปิดเผยแผนการชั่วร้ายที่ซ่อนอยู่ว่าเป็นของใครกันแน่ ด้วยจำนวน NPC มากกว่า 100 ตัว ในโลกของ CABAL Online คุณจะพบกับเพื่อนรวมทั้งศัตรู ทั้งดีและชั่วร้าย แต่อีกด้านก็มีทั้งพันธมิตรและศัตรูปีศาจร้ายคอยเฝ้าดูอยู่แล้วคุณจะเชื่อใจใคร
ระบบแผนที่นำทางและจุดวาร์ปตามแผนที่
ระบบเทคโนโลยีทันสมัยที่ถูกสร้างขึ้นในยุค Honorable Age ถึงแม้ว่าพวกเขาจะสำเร็จในการทดลองเพียงบางส่วนเท่านั้น แต่สมาชิกของ Sage Tower ก็ได้ทำการซ่อมแซมระบบนี้ให้ใช้งานได้อย่างได้อย่างน่าอัศจรรย์ GPS จะทำงานเป็นสองส่วนคือ "Map Function" จะทำให้ผู้เล่นทราบว่าปัจจุบันตนเองอยู่ตรงตำแหน่งไหนของแผนที่ และระบบ "Teleport Function" การเทเลพอทไปยังสถานที่ที่ถูกบันทึกด้วย Warp Code ซึ่ง GPS จะทำงานโดยอาศัยพลังแห่ง Force และในการใช้มันนั้นต้องการพลังงานจำนวนมากในการเทเลพอทแต่ละครั้ง เพราะฉะนั้นจะต้องใช้ "1 Return Stone" ทุกๆครั้งที่ทำการเทเลพอท
กราวิตี้ มฤตยูแรงโน้มถ่วง
กราวิตี้ มฤตยูแรงโน้มถ่วง (Gravity) เป็นภาพยนตร์แนวไซไฟ ร่วมเขียน, ร่วมผลิต, ร่วมตัดต่อ และกำกับโดยอัลฟอนโซ กัวรอน นำแสดงโดยซานดรา บุลล็อก และจอร์จ คลูนีย์ โดยรับบทเป็นนักบินอวกาศที่ยังมีชีวิตรอดในสถานีอวกาศที่ได้รับความเสียหาย โดยออกฉายในวันที่ 4 ตุลาคม ค.ศ. 2013 ในระบบ 3 มิติ และไอแมกซ์ 3 มิติ
เรื่องย่อ
ดร. ไรอัน สโตน (บุลล็อก) เป็นวิศวกรผู้ออกแบบเครื่องมือแพทย์ เข้าร่วมภารกิจกระสวยอวกาศเป็นครั้งแรก กับเที่ยวบิน STS-157 บัญชาการโดย แมตต์ โควาลสกี (คลูนีย์) นักบินอวกาศรุ่นเก๋า ผู้กำลังคาดหวังจะทำลายสถิติสเปซวอล์กของนักบินอวกาศรัสเซีย ขณะสโตนกำลังทำภารกิจซ่อมบำรุงกล้องโทรทรรศน์อวกาศฮับเบิล ก็ได้รับคำสั่งจากศูนย์ควบคุมภารกิจที่ฮูสตันให้ยกเลิกภารกิจ เนื่องจากเกิดอุบัติเหตุขยะอวกาศที่เกิดจากการยิงทำลายดาวเทียมของรัสเซีย พุ่งชนกันจนเกิดปฏิกิริยาลูกโซ่ กลายเป็นพายุขยะอวกาศทำลายล้าง ยานอวกาศ เอกซพลอเรอร์ ของทั้งคู่ถูกทำลาย มีเพียงสโตนและโควาลสกี ที่รอดชีวิตและติดอยู่ในอวกาศโดยไม่มีการติดต่อสื่อสารกับโลก ทั้งคู่ได้หาทางกลับสู่โลก โดยอาศัยยานโซยูสของรัสเซีย ที่จอดเทียบอยู่ที่สถานีอวกาศนานาชาติ (ISS) และยานเสินโจวของจีน ที่จอดเทียบอยู่ที่สถานีอวกาศเทียนกง
รางวัล
ภาพยนตร์ได้รับการเสนอชื่อเข้าชิงรางวัลออสการ์ ครั้งที่ 86 ทั้งหมด 10 สาขา ได้แก่
การกวาดล้างเจไดครั้งใหญ่
การกวาดล้างเจไดครั้งใหญ่เป็นเหตุการณ์ในเรื่องแต่งชุดสตาร์ วอร์ส ซึ่งถูกกล่าวถึงครั้งแรกในเอพพิโซด 4 : ความหวังใหม่ และปรากฏให้เห็นในภาพยนตร์เอพพิโซด 3 : ซิธชำระแค้น เกิดขึ้นตามเวลาในท้องเรื่องคือปีที่ 19 ก่อนยุทธการยาวิน โดยการวางแผนของซิธลอร์ด ดาร์ธ ซิเดียส เพื่อกวาดล้างนิกายเจไดและนำไปสู่การก่อตั้งจักรวรรดิกาแลกติก ส่งผลให้เหล่าเจไดถูกกวาดล้างจนเกือบหมดสิ้น เหมือนอย่างที่เคยเกิดขึ้นเมื่อครั้งสงครามภายในนิกายเจไดในปีที่ 3,956 ก่อนยุทธการยาวิน
จุดเริ่มต้นของการกวาดล้างครั้งใหญ่นี้เริ่มต้นด้วยคำสั่งที่ 66 หลังจากความพยายามที่ไม่สำเร็จโดยอาจารย์เจได เมซ วินดู และอีกสามคนในการจับกุมดาร์ธ ซีเดียสซึ่งเป็นสมุหนายก เหล่าเจไดได้ถูกประกาศว่าเป็นศัตรูของสาธารณรัฐ และมหากองทัพแห่งสาธารณรัฐได้รับคำสั่งให้หันไปโจมตีพวกเขา
ดาร์ธ ซีเดียส ซึ่งได้กลายเป็นจักรพรรดิแห่งจักรวรรดิกาแลกติก ได้ใช้ลูกศิษย์คนใหม่ของตน ดาร์ธ เวเดอร์ และเจ้าหน้าที่คนอื่นๆในจักรวรรดิเพื่อตามล่าและสังหารเจไดที่เหลือรอด เจไดบางคนได้ต่อสู้กับจักรวรรดิกาแลกติกจนถึงแก่ความตาย บางคนก็ได้หลบซ่อนตัวจากจักรวรรดิ เช่น โอบีวัน เคโนบี และโยดา
ในช่วงเวลาปีที่ 19 หลังคำสั่งที่ 66 มีเจไดหลายคนได้ตกอยู่ในเงื้อมมือของเวเดอร์ ผู้สอบสวนจักรวรรดิ หัตถจักรพรรดิ เจไดมืด และนักล่าเงินรางวัล ในปีที่ 1 ก่อนยุทธการยาวิน มีเจไดเหลือรอดเพียงไม่กี่คนที่จักรพรรดิไม่ถือว่าเจไดจะเป็นภัยคุกคามของตนอีกต่อไป การกวาดล้างจึงยุติลงในที่สุด
เหตุการณ์หลังการกวาดล้าง
เจไดที่รอดชีวิตหลายคน บางส่วนได้ใช้ชีวิตแบบหลบ ๆ ซ่อน ๆ และบางส่วนเข้าร่วมและก่อตั้งพันธมิตรกบฎขึ้นเพื่อต่อต้านระบอบเผด็จการของจักรวรรดิและซิธลอร์ด จึงกลายเป็นชนวนไปสู่สงครามกลางเมืองกาแลกติก
เฟราเอิน-บุนเดิสลีกา
เฟราเอิน-บุนเดิสลีกา (Frauen-Bundesliga) เป็นระบบการแข่งขันฟุตบอลหญิงลีกสูงสุดของประเทศเยอรมนี ก่อตั้งเมื่อ ค.ศ. 1990
หม่อมเจ้าวิมวาทิตย์ รพีพัฒน์
อำมาตย์เอก หม่อมเจ้าวิมวาทิตย์ รพีพัฒน์ (25 ธันวาคม พ.ศ. 2445 - 29 ธันวาคม พ.ศ. 2501) เป็นพระโอรสใพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรภราดาและโสทรภคินี 10 องค์ และมีขนิษฐาต่างพระมารดา 2 องค์
หม่อมเจ้าวิมวาทิตย์ ได้เข้าศึกษาที่โรงเรียนเทพศิรินทร์ ได้รับประกาศนียบัตรชั้นมัธยมศึกษาปีที่ 6 แล้วจึงได้เสด็จไปศึกษาต่อ ณ ประเทศอังกฤษ โดยเข้าศึกษาที่มหาวิทยาลัยเคมบริดจ์ ในปี พ.ศ. 2464 สำเร็จการศึกษานิติศาสตรบัณฑิต เกียรตินิยมอันดับ 2 และสอบได้เป็นเนติบัณฑิตอังกฤษ
หม่อมเจ้าวิมวาทิตย์ ทรงรับราชการกระทรวงการคลัง ตำแหน่งอธิบดีกรมที่ดิน ปลัดทูลฉลองกระทรวงเกษตรพาณิชยการ อธิบดีกรมสรรพากร อธิบดีกรมโลหกิจ (พ.ศ. 2475 - 2476) ปลัดกระทรวงพาณิชย์ (ดำรงตำแหน่ง เมื่อวันที่ 1 กุมภาพันธ์ 2476) และในปี พ.ศ. 2490 ได้รับพระมหากรุณาธิคุณโปรดเกล้าฯ แต่งตั้งเป็น อธิบดีกรมศุลกากร กระทรวงการคลัง
หม่อมเจ้าวิมวาทิตย์ ประทับอยู่ที่ตำหนักหลังใหญ่บริเวณปากซอยชิดลม ซึ่งปัจจุบันเป็นที่ตั้งของห้างสรรพสินค้าเซ็นทรัลชิดลม เป็นนักกีฬาแข่งม้า และเข้าสังคม เป็นสมาชิกวงลายคราม วงดนตรีในพระบาทสมเด็จพระมหาภูมิพลอดุลยเดชมหาราช บรมนาถบพิตร
หม่อมเจ้าวิมวาทิตย์เสกสมรสกับหม่อมเจ้าวินิตา รพีพัฒน์ (ราชสกุลเดิม กิติยากร; พระธิดาในพระเจ้าบรมวงศ์เธอ กรมพระจันทบุรีนฤนาถ) มีโอรสคนเดียว คือ
เมื่อ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระผนวชเมื่อปี พ.ศ. 2499 หม่อมเจ้าวิมวาทิตย์ได้ผนวชตามเสด็จด้วย จากนั้นไม่นานหม่อมเจ้าวิมวาทิตย์ประชวรด้วยพระโรคมะเร็ง และสิ้นชีพิตักษัยเมื่อวันที่ 29 ธันวาคม พ.ศ. 2501 สิริชันษา 56 ปี มีพิธีพระราชทานเพลิงศพเมื่อวันที่ 16 กุมภาพันธ์ พ.ศ. 2502 ณ วัดเทพศิรินทราวาสราชวรวิหาร
ทูเกเทอร์ ด้วยมือ ด้วยใจ ด้วยกัน
ทูเกเทอร์ ด้วยมือ ด้วยใจ ด้วยกัน เป็นชื่อตอนของคอนเสิร์ตแบบเบิร์ดเบิร์ดโชว์ครั้งที่ 8 จัดขึ้นในวันที่ 10-27 กรกฎาคม 2546 จัดแสดงที่ ศูนย์วัฒนธรรมแห่งประเทศไทย จำนวน 21 รอบ (รวมรอบกาล่า)จำนวนผู้ชม 42,000 คน
แขกรับเชิญ
=== ศิลปินรับเชิญ ===
การวางจำหน่าย
- ครั้งที่ 2 วางแผงในแบบคอนเสิร์ตปกติแต่ผลิตซ้ำอีกรอบในชุด แบบเบิร์ดเบิร์ด Collection ช่วงปี พ.ศ. 2547
- ครั้งที่ 1 วางแผงในแบบคอนเสิร์ตปกติจำหน่ายพร้อมกันกับวีซีดีแบบคาราโอเกะคอนเสิร์ต ช่วงปี พ.ศ. 2546
- ครั้งที่ 2 วางแผงพร้อมกันกับวีซีดีในแบบคอนเสิร์ตปกติแต่ผลิตซ้ำอีกรอบในชุด แบบเบิร์ดเบิร์ด Collection ช่วงปี พ.ศ. 2547
- ครั้งที่ 3 และ 4 วางแผงในรูปแบบ Boxset DVD แต่ผลิตใหม่ซ้ำอีกรอบรวมอยู่ในชุด BABB BIRD BIRD Memories Box และชุด Special Memory Box Babb Bird Bird # 1-10 (1986-2012) Collection จำหน่ายในวาระครบรอบ 32 ปี คอนเสิร์ตแบบเบิร์ดเบิร์ดโชว์ ช่วงปี พ.ศ. 2551 และ ปี พ.ศ. 2562
ตำบลนาเพียง
ตำบลนาเพียง สามารถหมายถึง
เรียว ซากาซากิ
ประวัติตามท้องเรื่อง
เรียวฝึกวิชาการต่อสู้ โดยใช้รูปแบบการต่อสู้ของ เคียวกุเก็นริว คาราเต้ วิชาการต่อสู้จากครอบครัวของเขาเอง เพื่อนสนิทของเขาชื่อ โรเบิร์ต การ์เซีย มาที่เมืองเซาท์ทาวน์เพื่อช่วยน้องสาวของเรียว ยูริ ซากาซากิ จากการถูกจับเป็นตัวประกัน จากการต่อสู้ครั้งนั้น เรียวกับโรเบิร์ตได้รู้ว่า ครอบครัวซากาซากิ ตกเป็นเป้าหมายในการคุกคามของ กีส โฮเวิร์ด และทั้งสองได้เผชิญหน้ากัน เรียวถูกนำไปร่วมสู้ในเกม เดอะคิงออฟไฟท์เตอร์ส เป็นประจำ โดยมีคนในครอบครัว กับเพื่อนของเขาเป็นเพื่อนร่วมทีม บางครั้งเขาก็ไปอยู่ในเกมอื่นของทาง SNK โดยใช้ชื่อว่า
คาแรคเตอร์ดีไซน์
ในเกม อาร์ทออฟไฟท์ติ้ง ภาคแรก เรียวนั้น มีผมสีแดง แต่ Artwork ของเรียวนั้น ผมเป็นสีบลอนด์ สีผมใน Sprite ฉากต่อสู้ของเขาเป็นสีบลอนด์ครั้งแรก ในเกม เดอะคิงออฟไฟท์เตอร์ส '94 และ อาร์ทออฟไฟท์ติ้ง 2 ถึงอย่างไร เรียวก็กลับมามีผมสีแดงอีกครั้ง ในเกม เดอะคิงออฟไฟท์เตอร์ส XII โดยเกมส่วนใหญ่ เรียวมักจะใส่ชุดต่อสู้สีส้ม และเสื้อข้างในสีดำ แต่ว่าในเกม อาร์ทออฟไฟท์ติ้ง 2 เขาไม่ได้ใส่ชุดสีดำไว้ข้างใน ในเกม บูริกิวัน เขาดูคล้ายกับทาคุม่าในเกม คิงออฟไฟท์เตอร์สมาก เพียงแต่ว่า ผมของเขาเป็นสีบลอนด์ ใส่ชุดต่อสู้สีเทา แทนที่จะเป็นสีส้มตามปกติ ในเกม Fatal Fury: Wild Ambition เรียวดูแก่กว่าปกติ เขาไม่ได้ใส่เสื้อต่อสู้สีส้ม โดยเขาใส่เพียงแค่ชุดสีดำข้างใน ในเกม KOF: Maximum Impact เรียวมีชุดที่คล้ายกับเกม บูริกิวัน ให้เลือกใส่ด้วย โดยต้องเล่นเขาให้จบ โดยเราจะใส่ของเพิ่มให้กับตัวละครได้ ของเรียวจะมีเช่น หน้ากาก เท็งงุ ที่ทาคุม่าใส่บ่อยๆ ในเกม KOF: Maximum Impact 2, เรียวนั้นจะมีสองเวอร์ชัน คือเรียวปกติในซี่รี่ย์ KOF กับเวอร์ชันมิสเตอร์คาราเต้ หน้ากากเท็งงุของเขา แตกต่างจากของพ่อของเขาเล็กน้อย ซึ่งนั่นก็เป็นครั้งแรกที่เขาใส่หน้ากากต่อสู้
ในวิดีโอเกม
ในเกม อาร์ทออฟไฟท์ติ้ง ภาคแรก น้องสาวของเรียว ยูริ ถูกลักพาตัวโดย มิสเตอร์บิ๊ก หัวหน้าแก๊งอาชญากรแห่งหนึ่ง โดยมีเพื่อนของเขา โรเบิร์ต การ์เซีย ซึ่งเป็นเพื่อน ไปช่วยด้วย หลังจากเรียวได้เจอกับมิสเตอร์บิ๊ก เขาก็พาเรียวไปที่โรงฝึกคาราเต้ ที่ซึ่ง ชายที่ชื่อว่า "มิสเตอร์คาราเต้" รออยู่ แล้วทั้งสองก็ได้ต่อสู้กัน และในขณะที่เรียวกำลังจะชนะมิสเตอร์คาราเต้นั้น ยูริก็ออกมาตะโกนบอกให้เรียวหยุด เพราะว่ามิสเตอร์คาราเต้ เป็นพ่อของพวกเขาทั้งสอง จากนั้นในภาคต่อมา ขณะที่เรียวกำลังฝึกวิชาอยู่กลางภูเขา เขาก็ได้รับจดหมายชวนเข้าร่วมการแข่งขัน คิงออฟไฟท์เตอร์ เขาจึงเข้าร่วม เพื่อทดสอบความแข็งแกร่งของตัวเอง เมื่อถึงรอบชิงชนะเลิศ ผู้จัดการแข่งขัน กีส ฮาววาร์ด ต้องการให้เรียว มาทำงานกับเขา แต่เรียวปฏิเสธ จึงต่อสู้กับกีส แล้วเอาชนะได้ แต่ทว่ากีสหนีไปได้โดยการช่วยเหลือของลูกน้อง จากนั้นจึงเป็จุดเริ่มต้นเนื้อเรื่องของ "ตำนานกาโร่"
เรียวเป็นสมาชิกทีม อาร์ทออฟไฟท์ติ้ง ในเกม เดอะคิงออฟไฟท์เตอร์ส '94 โดยมีโรเบิร์ต กับ ทาคุม่า ร่วมทีม ทางฝ่ายพัฒนาเกม มีปัญหาเรื่องสมดุลของตัวละครเรียว กับตัวละครอื่น เรื่องว่าด้วยท่าไม้ตายสุดยอด ซึ่งไม่ได้ถูกนำออกไป ด้วยเหตุนี้ เรียวจึงถูกวิจารณ์ว่าเป็นตัวละครตัวหนึ่ง ที่แข็งแกร่งที่สุดในเกม เกมถูกสร้างมาด้วยความคิดที่ว่า อยากจะให้เรียวปะทะกับ เทอร์รี่ โบการ์ด ตัวละครหลักจากเกม ตำนานกาโร่ ซีรีส์ ในเกม เดอะคิงออฟไฟท์เตอร์ '96 ทาคุม่าเลิกที่จะล้างมือจากการแข่งขัน ด้วยเหตุนี้ ยูริ ซากาซากิจึงเข้าทีม อาร์ทออฟไฟท์ติ้ง แทน  จากนั้น พอมีกฎใหม่ว่า ให้ 1 ทีม มี 4 คน ใน เดอะคิงออฟไฟท์เตอร์ส '99 ทาคุม่าก็กลับมาร่วมทีมอาร์ทออฟไฟท์ติ้งอีกครั้ง
จากนั้น เดอะคิงออฟไฟท์เตอร์ส 2000 ยูริก็ได้กลับไปร่วมทีม นักสู้หญิง อีกครั้ง โดนมีคิง ร่วมทีมแทนเธอ หลังจากนั้น โรเบิร์ตมีปัญหากับทางบริษัทของเค้าใน เดอะคิงออฟไฟท์เตอร์ส 2001, ยูริจึงต้องกลับมาร่วมทีมเพื่อให้กำลังใจโรเบิร์ต และจากนั้น ก็เปลี่ยนกฎเป็น 1 ทีม มี 3 คนอีกครั้งใน เดอะคิงออฟไฟท์เตอร์ส 2003 ทีมอาร์ทออฟไฟท์ติ้ง จึงประกอบไปด้วย โรเบิร์ต ยูริ และ เรียว ใน เดอะคิงออฟไฟท์เตอร์ส XI โรเบิร์ตไม่สามารถมาร่วมแข่งได้ คิงจึงถูกขอให้เข้าร่วมทีมโดยทาคุม่า ซึ่งกำลังป่วยอยู่ เขาก็ยังปรากฏตัวในเกม เดอะคิงออฟไฟท์เตอร์ส XII แต่ว่า KOF ภาคนี้ ไม่มีทีมหลักของแต่ละตัวละคร
ในเกม "เดอะคิงออฟไฟท์เตอร์ส" ภาคที่ไม่มีเนื้อเรื่อง เดอะคิงออฟไฟท์เตอร์ส 2002 และ เดอะคิงออฟไฟท์เตอร์ส นีโอเวฟ ทีมอาร์ทออฟไฟท์ติ้งยึดรูปแบบในปี 94 เป็นหลัก แต่ในเกม เดอะคิงออฟไฟท์เตอร์ส '98 และ เดอะคิงออฟไฟท์เตอร์ส 2002: Unlimited Match ยูริจะมาแทนที่ทาคุม่าแทน และในอีกสองภาคของเครื่อง เกมบอยแอดวานซ์ ก็คือภาค EX: Neo Blood and EX2 คิงมาแทนที่โรเบิร์ตในเกม และมียูริร่วมทีม เขายังร่วมแจมในเกม เดอะคิงออฟไฟท์เตอร์ส เคียว ซึ่งจะออกมาช่วยตัวละครหลัก นั่นก็คือ เคียว คุซานางิ ในการตามหา ยูกิ แฟนสาวของเคียว ส่วนในเกม KOF: Maximum Impact และ Maximum Impact 2 เรียวเป็นตัวละครที่สามารถนำมาใช้ได้ โดยมีอีกตัวละครที่เรียว ใช้ชื่อว่า มิสเตอร์คาราเต้เป็นตัวละครลับอีกด้วย
เรียวเป็นตัวละครหลักตัวหนึ่งของเกม บูริกิวัน ซึ่งเป็นเกมของเครื่อง Hyper Neo Geo 64 ในเกมนี้ ท่าทางของเรียวดูมีอายุมากขึ้น และ ในเกม นีโอจีโอ แบทเทิล โคลีเซียม เรียวใช้ชื่อมิสเตอร์คาราเต้ที่ 2 ซึ่งในเกมนี้ เขามีลักษณะการแต่งตัวเหมือนกับในเกม บูริกิวัน เรียวยังเคยไปร่วมแจมใจเกม SNK vs. Capcom ซี่รี่ย์ โดยที่ไม่ได้เป็นมิสเตอร์คาราเต้ เรียวยังเคยปรากฏตัวในเกม Fatal Fury Special เวอร์ชันอัปเดตของ Fatal Fury 2 ซึ่งเป็นตัวละครลับในโหมด Single ส่วนในเวอร์ชัน Console เราสามารถนำเขามาเล่นได้  ส่วนเวอร์ชันเพลย์สเตชันของเกม Fatal Fury: Wild Ambition เรียวใช้ชื่อมิสเตอร์คาราเต้ ท่าทางเรียวดูมีอายุ แล้วก็แข็งแกร่งกว่าปกติ ส่วนในเกม กาโร่ มาร์คออฟเดอะวูลฟ์ เขามีลูกศิษย์ที่ชื่อว่า มาร์โก โรดริเกซ
จากสื่อรูปแบบอื่นๆ
เรียวปรากฏตัวใน ภาพยนตร์ อนิเมะ เรื่อง อาร์ทออฟไฟท์ติ้ง ในปี 1993 เริ่มเรื่อง ในขณะที่เรียวกำลังไล่ตามแมวอยู่ เรียวกับโรเบิร์ตก็ได้ไปพัวพันกับคนร้ายที่ขโมยเพชร หลังจากที่พวกเขาสู้กับแก๊งมาเฟีย พวกเขาก็ไล่ตามตัวหัวหน้าแก๊ง มิสเตอร์บิ๊ก ที่ซึ่งลักพาตัวน้องสาวของเรียว เพื่อแลกเปลี่ยนกับเพชร ที่พวกเขาครอบครองอยู่ Sam Hargrave จะแสดงเป็นเรียว ในภาพยนตร์เรื่อง เดอะคิงออฟไฟท์เตอร์ส ที่จะฉายเร็วๆนี้
ส่วนเพิ่มเติม
เรียวได้รับการตอบรับที่ดีจากเหล่าเกมเมอร์ คะแนนโหวตของเขาอยู่ในระดับสูง ในการโหวตตัวละครของเกม ในปี 1997 เรียวถูกโหวตเป็นตัวละครที่เหล่าสตาฟผู้ทำเกม ชื่นชอบ เป็นอันดับที่ 24 ซึ่งได้อันดับเดียวกับ ชี เคนซู และ โทรุ คุโรซาว่า ตัวละครจากเกม Last Bronx ในเดือนมกราคม วันที่ 30 ปี 1995 เรียวได้อันดับที่ 24 ติดตัวละครท๊อป 50 ของเกมปี 1994 ในปี 2005 โพลของทาง SNK-Playmore USA เรียวได้ที่ 5 โดยมีคะแนนโหวต 193 คะแนน
เรียวได้รับการตอบรับที่ดี จากนักเล่นเกม เขามักจะได้รับอันดับต้นๆ จากผลโหวด และมีเสียงวิพากษ์วิจารณ์ต่างๆว่า เรียวดูคล้ายกับตัวละครทาง สตรีทไฟท์เตอร์ อย่างมาก
ตำบลโนนอุดม
ตำบลโนนอุดม สามารถหมายถึง
นิมโบสเตรตัส
นิมโบสเตรตัส (nimbostratus) มีชื่อเรียกมาจากภาษาละติน nimbus แปลว่า ฝน และ stratus แปลว่า แผ่ขยาย นิมโบสเตรตัสเป็นเมฆสีเทา มีรูปร่างไม่แน่นอน มักก่อให้เกิดฝนหรือหิมะตกอย่างต่อเนื่องโดยไม่มีฟ้าแลบฟ้าผ่า นิมโบสเตรตัสเป็นเมฆที่ก่อตัวในระดับกลางของชั้นโทรโพสเฟียร์ ก่อนจะแผ่ขยายสู่ชั้นบนและชั้นล่างของท้องฟ้า ฐานเมฆมักอยู่ที่ระดับความสูง 3,000 เมตร เมฆชนิดนี้พบได้ทั่วโลก แต่มักพบบ่อยบริเวณกึ่งเขตร้อนและเขตอบอุ่น นิมโบสเตรตัสมีอักษรย่อคือ Ns และสัญลักษณ์
นิมโบสเตรตัสเป็นเมฆที่เกิดจากมวลอากาศร้อนที่ยกตัวสูงขึ้นช้า ๆ จากแนวปะทะอากาศร้อนหรือแนวปะทะปิด และบางครั้งเกิดจากเมฆที่อยู่ระดับสูงกว่า เช่น เซอร์โรสเตรตัส และอัลโตสเตรตัส โดยทั่วไปแล้ว นิมโบสเตรตัสไม่ก่อให้เกิดพายุฟ้าคะนอง แต่ด้วยแนวปะทะอากาศร้อนที่กลายสภาพเป็นอากาศร้อนและแห้ง ทำให้เมฆคิวมูโลนิมบัสซึ่งเป็นเมฆฝนเช่นกัน ก่อตัวใกล้กับนิมโบสเตรตัสและเกิดฟ้าผ่าและฟ้าแลบได้
เนื่องจากนิมโบสเตรตัสเป็นเมฆที่หนาทึบและไม่มีรูปร่างแน่นอน จึงไม่มีการแบ่งแยกเป็นเมฆย่อย แต่เมฆชนิดนี้มีลักษณะอื่น ๆ ที่เกี่ยวข้อง ได้แก่ precipitation-based supplementary features (ก่อให้เกิดน้ำโปรยฐานเมฆ หรือหยาดน้ำฟ้าอื่น ๆ), นิมโบสเตรตัส แพนนัส (เมฆเสริมที่ก่อตัวใต้ฐานเมฆหลัก), เมฆหลักเจนิตัส (เกิดจากเมฆคิวมูลัสและคิวมูโลนิมบัส) และเมฆหลักมิวเตตัส (เกิดจากเมฆอัลโตคิวมูลัส สเตรโตคิวมูลัส และอัลโตสเตรตัส)
เขตปลอดทหารเกาหลี
เขตปลอดทหารเกาหลี (Korean Demilitarized Zone, DMZ; ) เป็นแผ่นดินที่วิ่งตัดคาบสมุทรเกาหลี จัดตั้งขึ้นตามบทบัญญัติแห่งความตกลงการสงบศึกเกาหลีเพื่อใช้เป็นเขตกันชนระหว่างสาธารณรัฐประชาธิปไตยประชาชนเกาหลี (เกาหลีเหนือ) กับสาธารณรัฐเกาหลี (เกาหลีใต้) ในปี 1953 เขตปลอดทหารเป็นแนวกั้นชายแดนซึ่งแบ่งคาบสมุทรเกาหลีออกเป็นเกือบเท่า ๆ กัน มีความยาว 250 กิโลเมตร และกว้าง 4 กิโลเมตร
ในเขตปลอดทหารเกาหลีเป็นที่ประชุมระหว่างสองประเทศในพื้นที่ความมั่นคงร่วมเล็ก ๆ ใกล้ปลายด้านตะวันตกของเขต อันเป็นที่จัดการเจรจา มีอุบัติการณ์ต่าง ๆ ทั้งในและรอบเขตปลอดทหารเกาหลี โดยทั้งสองฝ่ายสูญเสียทหารและพลเรือน
ทั้ง เกาหลีเหนือ และ เกาหลีใต้ รักษาหมู่บ้านสันติภาพให้อยู่ในสายตาของอีกด้านหนึ่งของ DMZ ในภาคใต้ แดซองดง อยู่ภายใต้เงื่อนไขของ DMZ ชาวบ้านจัดเป็นพลเมืองของ สาธารณรัฐเกาหลี แต่ได้รับการยกเว้นไม่ต้องเสียภาษีและข้อกำหนดอื่น ๆ ของพลเมือง เช่น การรับราชการทหาร ทางตอนเหนือ Kijŏng-dong มีอาคารคอนกรีตเทสีสดใสหลายชั้นและอพาร์ตเมนต์พร้อมไฟส่องสว่าง ลักษณะเหล่านี้แสดงถึงความหรูหราในระดับที่ไม่เคยมีมาก่อนสำหรับชาวเกาหลีเหนือในชนบทในทศวรรษ 1950 เมืองนี้ได้รับการออกแบบเพื่อให้หลังคาสีฟ้าสดใสและด้านสีขาวของอาคารมีลักษณะเด่นที่สุดเมื่อมองจากด้านบน ชายแดน อย่างไรก็ตาม จากการตรวจสอบอย่างละเอียดด้วยเลนส์เทเลสโคปิกสมัยใหม่ ได้มีการกล่าวอ้างว่าตัวอาคารเป็นเพียงโครงสร้างคอนกรีตที่ไม่มีหน้าต่างกระจกหรือแม้แต่ห้องภายใน [15] [16] โดยจะมีการเปิดและปิดไฟของอาคารในเวลาที่กำหนดและทางเท้าที่ว่างเปล่า กวาด โดยทีมผู้ดูแลโครงกระดูกในความพยายามที่จะรักษาภาพลวงตาของกิจกรรม
พืชและสัตว์
thumb|The [[Amur leopard สัตว์ใกล้สูญพันธุ์อาศัยอยู่ใน ZDC]]
ZDC เป็นพื้นที่เกือบไม่มีประชากร ดังนั้นจึงมีที่อยู่อาศัยตามธรรมชาติที่น่าสนใจและมีความหลากหลายทางชีวภาพในระบบนิเวศอย่างมาก ทีมวิจัยหลายแห่งสามารถค้นหาสัตว์มากกว่า 50 ตัวและพืช 12 สายพันธุ์ในพื้นที่ และคาดว่าสามารถพบสัตว์ทะเลมากกว่า 80 ชนิดและสัตว์เลี้ยงลูกด้วยนม 50 ชนิด รัฐบาลเกาหลีใต้เสนอต่อองค์การสหประชาชาติว่าส่วนหนึ่งของ ZDC ได้รับการประกาศให้เป็น เขตอนุรักษ์ธรรมชาติ โดย UNESCO
สโมสรฟุตบอลเฮลแลสเวโรนา
สโมสรฟุตบอลเฮลแลสเวโรนา หรือ เฮลแลสเวโรนา, เวโรนา, เฮลแลส (Hellas Verona F.C.) เป็นสโมสรฟุตบอลอาชีพอิตาลี ตั้งอยู่ที่เมืองเวโรนา แคว้นเวเนโต ปัจจุบันกำลังเล่นในเซเรียอา ซึ่งเวโรนาเคยคว้าแชมป์เซเรียอาในฤดูกาล 1984–85
ตั้งแต่ปี ค.ศ. 1963 สโมสรใช้สนามแข่งขันสตาดีโอ มาร์กันโตนีโอ เบนเตโกดี ซึ่งมีความจุ 39,211 ที่นั่ง โดยใช้สนามแห่งนี้ร่วมกับคู่ปรับร่วมเมืองอย่างกีเอโว สนามแห่งนี้เคยใช้จัดแข่งขันในฟุตบอลโลก 1990
สีประจำสโมสรคือสีเหลืองและสีน้ำเงิน ทำให้ได้รับฉายา gialloblu ("เหลือง-สีน้ำเงิน" ในภาษาอิตาลี) สีทั้งสองยังแสดงถึงตราประจำเมืองเวโรนาอีกด้วย ฉายาอื่น ๆ ได้แก่ Mastini (ชื่อสุนัขพันธุ์หนึ่ง) และ Scaligeri
ประวัติ
เวโรน่า ก่อตั้งขึ้นในปี 1903 โดยกลุ่มของนักเรียนโรงเรียนมัธยมสโมสรเป็นชื่อเฮลลาส (ภาษากรีกคำกรีซ ) ตามคำร้องขอของศาสตราจารย์คลาสสิก ณ. ช่วงเวลาที่เล่นฟุตบอลอย่างจริงจังเฉพาะในเมืองใหญ่ ภาคตะวันตกเฉียงเหนือของอิตาลีส่วนใหญ่ของเวโรนา
โรคกลัวตกกระแส
"โรคกลัวตกกระแส" (fear of missing out, FOMO) เป็นความวิตกกังวลทางสังคมแบบหนึ่ง ทำให้เกิดความรับรู้อย่างปิดกั้นไม่ได้ว่าคนอื่น ๆ กำลังได้รับประสบการณ์ที่ดี ในขณะที่เจ้าตัวไม่ได้รับประสบการณ์เช่นนั้น มีลักษณะเฉพาะคือทำให้เกิดความต้องการอยู่ตลอดเวลาที่จะเชื่อมต่อกับสิ่งที่คนอื่นกำลังทำอยู่
เจ้าชายรัชทายาทอึยกย็อง
เจ้าชายรัชทายาทอึยกย็อง (의경세자, พ.ศ. 1981-2 กันยายน พ.ศ. 2000) พระนามเดิม ลี จัง (이장) และเดิมถูกเรียกว่า เจ้าชายโดว็อน (도원군) เป็นรัชทายาทแห่ง ราชวงศ์โชซ็อน พระองค์เป็นโอรสองค์โตของ พระเจ้าเซโจแห่งโชซ็อน และ พระนางช็องฮี นอกจากนี้ยังเป็นพระเชษฐาของ พระเจ้าเยจงแห่งโชซ็อน พระองค์เป็นพระสวามีของ พระนางอินซู และพระราชบิดาของ พระเจ้าซ็องจงแห่งโชซ็อน
พระประวัติ
องค์ชายรัชทายาทอึยคยอง ทรงมีพระนามเดิมว่า ลีจาง ประสูติเมื่อปี พ.ศ. 1981 เป็นพระราชโอรสองค์ใหญ่ใน พระเจ้าเซโจ พระราชาลำดับที่ 7 แห่งโชซอนและพระมเหสีจองฮีและเป็นพระราชนัดดาพระองค์ใหญ่ใน พระเจ้าเซจงมหาราช พระราชาลำดับที่ 4 แห่งโชซอน
ทรงมีพระขนิษฐาและพระอนุชาร่วมพระมารดาเดียวกันคือ องค์หญิงลีเซซอน และ องค์ชายลีฮวาง ซึ่งในภายหลังได้รับการสถาปนาเป็น องค์ชายรัชทายาทแฮยัง และได้ขึ้นครองราชย์เป็น พระเจ้าเยจง พระราชาลำดับที่ 8 แห่งโชซอนในเวลาต่อมา
ต่อมาเสกสมรสกับ พระชายายินซู จากตระกูลฮัน ธิดาของ ฮันกว๊อก ขุนนางผู้ใหญ่และมีพระโอรสกับพระชายาอินซู 2 พระองค์คือ องค์ชายวอลซาน และ องค์ชายชาซาน
มกุฎราชกุมารแห่งโชซอน
เมื่อ องค์ชายซูยัง พระบิดาสามารถโค่นราชบัลลังก์ พระเจ้าทันจง พระราชาลำดับที่ 6 แห่งโชซอนได้สำเร็จในปี พ.ศ. 1998 ก็ทรงเสด็จขี้นครองสิริราชสมบัติทรงพระนามว่า พระเจ้าเซโจ จึงได้ทรงสถาปนา องค์ชายลีจาง พระราชโอรสพระองค์ใหญ่ขึ้นเป็น วังเซจา หรือ รัชทายาท ทรงพระนามว่า องค์ชายรัชทายาทอึยคยอง
สวรรคต
หลังจากทรงดำรงพระยศรัชทายาทได้เพียง 2 ปีก็ทรงเริ่มมีพระอาการประชวรและพระอาการหนักขึ้นจนสุดความสามารถที่หมอหลวงจะยื้อไว้ได้จึงสวรรคตลงเมื่อวันที่ 2 กันยายน พ.ศ. 2000 ที่พระตำหนักทงกุง (พระตำหนักตะวันออกอันเป็นที่ประทับของรัชทายาท) ใน พระราชวังคยองบกกุง ขณะมีพระชนมายุได้เพียง 19 พรรษา
ในปี พ.ศ. 2012 อันเป็นช่วงต้นรัชกาล พระเจ้าซองจง ผู้เป็นพระราชโอรสได้สถาปนาพระราชบิดาขึ้นเป็นพระราชาทรงพระนามว่า พระเจ้าท็อกจงแห่งโชซอน
ปราสาทตระเปียงเตีย
ปราสาทตระเปียงเตีย หรือ ปราสาทตะเปียงเตีย ตั้งอยู่ที่บ้านหนองเกาะ ตำบลตะเปียงเตีย อำเภอลำดวน จังหวัดสุรินทร์ มีลักษณะเป็นปรางค์ก่อด้วยอิฐ หันหน้าไปทางทิศตะวันออก มีแผนผังเป็นรูปสี่เหลี่ยมจัตุรัสซ้อนกัน 4 ชั้น ส่วนยอดทำเป็นรูปดอกบัวตูม เมื่อพิจารณาจากลัษณะสถาปัตยกรรม พบว่าเป็นแบบลาวร่วมสมัยกับอยุธยาตอนปลาย หรือรัตนโกสินทร์ตอนต้น
ตระเปียงเตีย เป็นภาษาเขมรท้องถิ่น คำว่า "ตระเปียง" แปลงว่าบ่อ สระ หนอง หรือหลุมที่มนุษย์ขุดขึ้น หรืออาจจะหมายถึงบารายที่ปราสาทขอมทุกแห่งมักจะมี หรืออาจจะเป็นแหล่งน้ำที่เกิดขึ้นเองตามธรรมชาติ ส่วนคำว่า "เตีย" หมายถึง เป็ด แปลรวมกันได้ความว่า ตระเปียงเตีย แปลว่า หนองเป็ด ซึ่งเป็นไปได้ว่าในอดีตบริเวณดังกล่าวมีนกเป็ดน้ำอพยพย้ายถิ่นมาอาศัยอยู่ในบริเวณดังกล่าวก็เป็นได้
เจ้าจอมสังวาลย์ ในรัชกาลที่ 5
เจ้าจอมสังวาลย์ ในรัชกาลที่ 5 เป็นธิดาพระยากระสาปนกิจโกศล (โหมด อมาตยกุล) ​เกิดเมื่อปี 2409 ต่อมาได้ถวายตัวเป็นเจ้าจอมใน พระบาทสมเด็จพระจุลจอมเกล้าเจ้าอยู่หัว เจ้าจอมสังวาลย์ ได้เรียนหนังสือที่บ้านจนอ่านออกเขียนได้ ประกอบกับที่บ้านเป็นที่อยู่ของตระกูลใหญ่ จึงมีพี่น้องชายหญิงรุ่นราวคราวเดียวกันหลายคน และมีญาติที่เชี่ยวชาญการเล่นดนตรีไทยหลายคน เช่น พระยาธรรมสารนิติพิพิธภักดี (ตาด อมาตยกุล)มีศักดิ์เป็นอา เชี่ยวชาญซอสามสาย บุตรของพระยาธรรมสารนิติพิพิธภักดี ชื่อประคอง อมาตยกุล มีศักดิ์เป็นลูกพี่ลูกน้อง ก็เชี่ยวชาญซอสามสาย และบุตรสาวพระยาธรรมสารนิติ (พลับ อมาตยกุล) ชื่อเหม อมาตยกุล มีศักดิ์เป็นลูกพี่ลูกน้อง ก็เชี่ยวชาญเรื่องการขับร้องและตีเครื่องประกอบจังหวะ ท่านจึงคุ้นเคยกับดนตรีไทย การขับร้อง และร่วมวงเครื่องสายมาตั้งแต่เด็ก
ได้ถวายตัวเป็นข้าราชการฝ่ายใน และได้เป็นเจ้าจอม ได้ร่วมทำงานมโหรีฝ่ายใน บรรเลงมโหรีเครื่องสี่ ถวายแด่พระเจ้าอยู่หัวในยามทรงว่างพระราชธุระ ในเวลากลางคืน ท่านได้ถวายตัวอยู่งานพร้อมกับ เจ้าจอมประคอง และ เจ้าจอมมารดาเหม และได้เพื่อนเจ้าจอมรุ่นเดียวกันอีกคนหนึ่ง คือเจ้าจอมมารดาวาด ร่วมบรรเลงมโหรีเครื่องสี่ ประกอบด้วย
วงมโหรีเครื่องสี่ฝ่ายในนี้ ได้ยกเลิกไปเมื่อเจ้าจอมมารดาวาดมีครรภ์ และให้ประสูติพระองค์เจ้า คือ กรมพระกำแพงเพชรอัครโยธิน และเจ้าจอมมารดาเหมมีพระองค์เจ้าหญิงเหมวดี
เจ้าจอมสังวาลย์ ในรัชกาลที่ 5 ภายหลังกราบถวายบังคมลาออกจากฝ่ายในประมาณปี 2436 และได้ถึงแก่อนิจกรรมเมื่อปี 2476
หอยหมวกเจ๊ก
หอยหมวกเจ๊ก (Limpet) จัดอยู่ในไฟลัมมอลลัสคา เป็นกลุ่มของหอยฝาเดียวมีหลายชนิด พบทั้งในน้ำจืดและน้ำเค็ม เปลือกนูนขึ้นมีรูปร่างคล้ายหมวกของชาวจีน มีหลายสี ทั้งน้ำตาล ม่วง ดำ ขาว อาศัยอยู่บนหินในเขตน้ำขึ้นน้ำลง กินสาหร่ายเป็นอาหาร
แหล่งข้อมูลอื่น
Limpet Lapa Patella (genre) Docoglossa カサガイ Docoglossa Patellogastropoda
กระดึ๊บ
กระดึ๊บ เป็นภาพยนตร์ไทย แนว ตลกมอนสเตอร์ โดย จีทีเอช และ อาตี๋ ฟิล์ม ออกฉายในโรงภาพยนตร์เมื่อวันที่ 2 ธันวาคม พ.ศ. 2553 เป็นผลงานที่ 3 การกำกับภาพยนตร์โดย จตุรงค์ พลบูรณ์ จาก โกยเถอะโยม และ ตั๊ดสู้ฟุด นำแสดงโดย จตุรงค์ พลบูรณ์, ณัฏฐพงศ์ ชาติพงศ์ ,พีค ภัทรศยา และ จิ้ม ชวนชื่น ซึ่งภาพยนตร์เรื่องนี้ นำเอาประเด็นข่าวหน้าหนึ่งเมื่อพฤษภาคม ปี 2549 ที่ลือกันว่าพบสัตว์ประหลาดจากต่างดาวที่หล่นมาจากฟากฟ้า แต่สุดท้าสัตว์ประหลาดกลับกลายเป็นเจลลดไข้แช่น้ำธรรมดา
ภาพยนตร์ทำรายได้เปิดตัว 4 วันแรก อยู่ที่ 7.2 ล้านบาท ปิดสัปดาห์ที่ 3 ทำรายได้รวมอยู่ที่ 14 ล้านบาท ถือเป็นภาพยนตร์ที่มีรายได้เปิดตัวและรายได้รวมต่ำที่สุดของค่าย จีทีเอช ในปี พ.ศ. 2553
เรื่องย่อ
กลางปี พ.ศ. 2549 ชาวบ้านฮือฮาพบวัตถุประหลาดคล้ายเจลใสหล่นจากฟากฟ้า ลือเป็นสัตว์ประหลาดต่างดาว แต่สุดท้ายเรื่องราวกลับ โอละพ่อ เมื่อสัตว์ประหลาดที่ว่ากลับกลายเป็นแค่แผ่นเจลลดไข้แช่น้ำธรรมดา แต่จะเกิดอะไรขึ้นถ้าเจลลดไข้ไม่ได้เป็นแค่เจลลดไข้ แต่ดันหักมุม(อีกที) กลายเป็นสิ่งมีชีวิตจากต่างดาวเข้าจริงๆ
เรื่องราวเกิดขึ้นหลังค่ำคืนพายุฝนฟ้าคะนอง เมื่อวัตถุลึกลับปริศนาตกลงมาในเขตแดนระหว่างบ้านของ 2 ครอบครัวที่ไม่ถูกกัน ได้แก่ เฮียสุรชัย หรือ ป๊า (จาตุรงค์ มกจ๊ก) เจ้าของร้านซาลาเปาที่ปากกล้าและอหังการกับทุกคน ยกเว้นเมีย กับ น้าแมว (จิ้ม ชวนชื่น) จิ๊กโก๋รุ่นใหญ่เจ้าของโรงน้ำแข็งผู้ไม่เคยก้มหัวให้ใคร ในเมื่อไอร้อนจากหม้อนึ่งซาลาเปาทำให้น้ำแข็งละลาย จึงกลายเป็นข้อขัดแย้งทางธุรกิจที่ทำให้เสือสองตัวอยู่รั้วติดกันไม่ได้ถืออีกฝ่ายเป็นศัตรูคู่อริและสาบานต่อดินฟ้าว่า ผีไม่เผา เงาไม่เหยียบ
แต่รักต้องห้ามก็ยังเกิดขึ้นจนได้ เมื่อ ไอ้หนุ่มสมหมาย (ฟรอยด์ ณัฏฐพงศ์) หลานชายน้าแมว ชายหนุ่มขี้เล่นที่ยังหาทางเอาดีกับชีวิตไม่ได้ ดันปีนข้ามรั้วมาจีบ หมูแดง (พีค ภัทรศยา) ลูกสาวคนโตสุดรักสุดหวงของป๊า ในสถานการณ์ที่ทั้งสองบ้านกำลังเผชิญกับปัญหาถูกมาเฟียเจ้าถิ่นคุกคามไล่ที่ อยู่ดีๆสัตว์ประหลาดจากต่างดาวที่ตกลงมาก็กลายเป็นจุดเริ่มต้นของความอลหม่าน นั้นมันคือ กระดึ๊บ มีชื่อสามัญคือ Cool Gel
เมื่อความร้อนคือขุมพลังงานสำคัญ เจ้าสัตว์ต่างดาวจึงออกอาละวาด โดยใช้วิธีจู่โจมเข้าไปในร่างกายของสิ่งมีชีวิตเพื่อดูดความร้อนออกมา แถมยังแพร่พันธุ์วางไข่อีกนับร้อยใบไว้ในหม้อนึ่งซาลาเปา
ขณะที่เจ้าของร่างที่ถูกมันจู่โจมก็จะโดนดูดความร้อนทั้งหมดออกจากตัว ร่างกลายเป็นน้ำแข็งและเสียชีวิตในที่สุด งานนี้ ศัตรูคู่อาฆาตจึงต้องหันมาญาติดีกัน เพื่อร่วมมือกันงัดเอาสุดยอดกลเม็ดเด็ดพรายมาปราบเจ้าสัตว์ประหลาดร้ายจากต่างดาวตัวนี้ให้จงได้